Ijo vulkanologija
Ijo vulkanologija – lavos srovių, ugnikalnių ir vulkanizmo Ijo paviršiuje mokslinės studijos. Ijo yra vienas iš Jupiterio palydovų. Ijo vulkaninę veiklą 1979 m. pastebėjo praskrendančio Voyager 1 fotografijos specialistė Linda Morabito. Daugiau nei 150 aktyvių vulkanų buvo pamatyta praskrendančių erdvėlaivių (Voyager, Galileo, Cassini ir New Horizons) Ijo nuotraukose bei astronomų nuo Žemės paviršiaus. Pagal visas surinktas nuotraukas sprendžiama, kad Ijo paviršiuje yra iki 400 tokių vulkanų. Ijo yra vienas iš vos keturių Saulės sistemos kūnų (planetų ar palydovų), ant kurių paviršiaus buvo pastebėti aktyvūs vulkanai (kiti – Žemė, Saturno palydovas Enceladus ir Neptūno palydovas Tritonas.